**Ministru kabineta noteikumu projekta “Grozījumi Ministru kabineta 2018. gada 4. septembra noteikumos Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav nepieciešams atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts “Grozījumi Ministru kabineta 2018. gada 4. septembra noteikumos Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi”” (turpmāk – noteikumu projekts) izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 17. panta pirmās daļas 1. punktu un Ministru kabineta (turpmāk – MK) noteikumu 2015. gada 10. februāra Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” (turpmāk – MK noteikumi Nr. 77) 10. punktu, Iepirkumu uzraudzības birojs (turpmāk – IUB) veic Eiropas Savienības struktūrfondu un Kohēzijas fonda (turpmāk - ES fondi) projekta publiskā iepirkuma dokumentācijas un iepirkuma procedūras norises pirmspārbaudi.  Lai IUB varētu kvalitatīvi un pilnvērtīgi nodrošināt minēto pienākumu izpildi, tai skaitā, veikt iepirkuma pirmspārbaudes plānotajā apjomā, IUB ir plānojis palielināt darbinieku skaitu, kurus paredzēts finansēt no ES fondu 2014.-2020. gada plānošanas perioda tehniskās palīdzības (turpmāk – TP) līdzekļiem.  Atbilstoši IUB izvērtējamam, darbinieku skaitu plānots palielināt no 8 uz 10 darbiniekiem. Šo papildus divu amata vietu izveidošana, sekmētu efektīvāku iepirkumu pirmspārbaužu procesu, attiecīgi nodrošinot arī lielāku veicamo pirmspārbaužu skaitu. Viena no minētajām 2 amata vietām tiks izveidota kā paaugstināta (augstāka) līmeņa (t.i., IV līmeņa vecākā referenta) amata vieta, tādējādi gan nodrošinot kvalitatīvāku pirmspārbaužu procesu kopumā, gan atslogojot departamenta vadības darba apjomu. Attiecīgais darbinieks galvenokārt tiks iesaistīts stratēģiski svarīgu un komplicētu departamenta uzdevumu izpildē (proti, tam tiktu deleģēti noteikti departamenta vadības pārziņā esošie uzdevumi, piemēram, uzdevumi saistībā ar Metodikas par iepirkumu pirmspārbaužu veikšanu sadarbības iestādei Eiropas Savienības struktūrfondu un Kohēzijas fonda 2014.-2020. gada plānošanas periodā aktualizāciju, dalību starpinstitūciju darba grupās, tāpat šis darbinieks tiktu iesaistīts stratēģiski svarīgu un finansiāli apjomīgu iepirkumu pirmspārbaužu procesā).  Līdz šim, veicot iepirkumu pirmspārbaudes, IUB ir izmantojis un izmanto iespēju pieprasīt finansējuma saņēmējam sniegt skaidrojumu par noteiktām, specifiskām tehniska rakstura prasībām, ja nepieciešams, lūdzot arī iesniegt finansējuma saņēmēja veiktās tirgus izpētes rezultātus vai neatkarīga eksperta atzinumu, tomēr ne visiem finansējuma saņēmējiem ir nepieciešamā kompetence, lai sniegtu attiecīgo informāciju. Tāpat finansējuma saņēmēji ne vienmēr iesniedz prasītos tirgus izpētes rezultātus vai neatkarīga eksperta atzinumu. Līdz ar to šādā situācijā IUB, veicot iepirkuma pirmspārbaudi, faktiski nevar sniegt viedokli vai sniegt viennozīmīgu viedokli.  Veicot iepirkumu pirmspārbaudes, IUB dažkārt konstatē, ka iepirkuma dokumentācijā ir iekļautas arī tādas prasības, kuru tiesiskuma izvērtēšana neizriet no publisko iepirkumu regulējuma (proti, prasības, kuru izvērtēšanai ir nepieciešamas specifiskas zināšanas attiecībā uz situāciju konkrētajā tirgū vai nozares eksperta atzinums (piemēram, specifiskas, tehniska rakstura prasības)). Līdzīgi arī iepirkumu norises pirmspārbaudes ietvaros IUB dažkārt konstatē, ka pilnīgai jautājuma izvērtēšanai būtu nepieciešams arī eksperta viedoklis.  Līdz ar to, lai pēc iespējas mazinātu pārsūdzības risku, kā arī neattiecināmo izmaksu risku, IUB pirmspārbaužu funkcijas ietvaros papildus plāno piesaistīt ekspertu (ārpakalpojuma ietvaros). Ievērojot to, ka IUB galvenokārt veic tieši iepirkuma dokumentācijas pirmspārbaudes, kā arī ņemot vērā ierobežoto laiku pirmspārbaudes veikšanai un atzinuma sagatavošanai, IUB nav nepieciešama eksperta veikta visaptveroša iepirkuma dokumentācijas ekspertīze, bet gan ir nepieciešams nodrošināt iespēju saņemt eksperta viedokli par atsevišķiem jautājumiem, kas skar iepirkuma tehniskās specifikācijas, kvalifikācijas prasības vai piedāvājuma izvērtēšanas kritērijus. Iepirkumi, kuros IUB galvenokārt būtu nepieciešama eksperta piesaiste, būtu būvniecības un IT iepirkumi (tostarp, lemjot par eksperta piesaistes nepieciešamību, tiktu ņemta vērā arī iepirkuma paredzamā līgumcena). Lai IUB varētu piesaistīt nepieciešamos ekspertus, ir nepieciešams papildus finansējums.  **Ievērojot augstāk minēto, MK noteikumu projekts paredz pārdalīt papildu finansējumu IUB 187 232 *euro* apmērā** no TP pieejamā finansējuma TP 2. kārtai, kas šobrīd nav piesaistīts TP specifiskajiem atbalsta mērķiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Eiropas Kopienas institūciju audita ietvaros IUB tika izvirzīts ieteikums nodrošināt iepirkumu vadlīniju sabiedrisko pakalpojumu sniedzējiem aktualizāciju, kas  ļautu gūt pārliecību arī par IUB vadlīniju 2.8. un 2.9.2.punktā noteikto mērķu sasniegšanu, paredzot efektīvu un, vēlams, centralizētu iepirkuma izsludināšanas mehānismu, kā arī radītu priekšnosacījumus, lai varētu gūt pārliecību par pārrobežu intereses klātbūtnes esamību/neesamību.  Lai nodrošinātu šī ieteikuma izpildi, iepirkumu pirmspārbaužu veikšanu nepieciešamajā apjomā un korupcijas un krāpšanas riska mazināšanu ir nepieciešams stiprināt IUB kapacitāti.  Noteikumu projekts paredz pārdalīt papildu finansējumu, kas nepieciešams, lai IUB varētu kvalitatīvi nodrošināt tam MK  noteikumos Nr. 77 noteikto pienākumu izpildi. Noteikumu projekts stāsies spēkā pēc tā publicēšanas oficiālajā izdevumā “Latvijas Vēstnesī”.  Papildu pieejamais finansējuma apmērs (187 232 *euro*) piešķirts atbalstošiTP finansējuma sadales principam, kas atbilst 26 000 *euro*/gadā 1 slodzes apmēram. Vienlaicīgi papildus finansējums piešķirts neatkarīgu ekspertu piesaistes nepieciešamībai, lai pēc iespējas mazinātu pārsūdzību un neatbilstoši veikto izmaksu riska iestāšanos.  Balstoties uz iepriekšminēto horizontālo principu TP resursu plānošanā, kā arī ievērojot IUB sniegto izvērtējumu papildu līdzekļu nepieciešamībai, IUB papildus 2 slodžu finansēšanai un esošo 8 slodžu resursu izlīdzināšanai laika posmam no 01.07.2019.- 31.12.2021. tiek atbalstīta papildus finansējuma piešķiršana 180 004 *euro* apmērā. Papildus finansējums 7 228 *euro* apmērā tiek piešķirts neatkarīgu ekspertu piesaistes nodrošināšanai.  MK noteikumu projekts nosaka, ka plānotie grozījumi attiecas tikai uz IUB, pārējo TP finansējuma saņēmēju pieejamais finansējuma apmērs netiek precizēts. Pēc noteikumu projekta spēkā stāšanās IUB sadarbībā ar sadarbības iestādi ir jāveic grozījumi TP projektā Nr. 10.1.3.0/18/TP/002 “ESF tehniskā palīdzība Iepirkumu uzraudzības birojam Eiropas Savienības fondu”. Minētie grozījumi nav būtiski Regulas Nr. 1303/2013[[1]](#footnote-1) 71. panta izpratnē.  Pārējo TP finansējuma saņēmēju vajadzības tiks analizētas brīdi, kad tiks veikta TP 1. kārtas brīvā finansējuma pārdale TP 2. kārtai (indikatīvi 2020. gada sākumā). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Centrālā finanšu un līgumu aģentūra kā sadarbības iestāde un IUB. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta regulējums nemaina ES fondu vadībā iesaistīto institūciju un TP saņēmēju tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts attiecas tikai uz ES fondu vadībā iesaistītajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē nebija nepieciešama. |
| 3. | Sabiedrības līdzdalības rezultāti | Sabiedrības līdzdalība MK noteikumu projekta izstrādē nebija nepieciešama. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija kā vadošā iestāde, Centrālā finanšu un līgumu aģentūra kā sadarbības iestāde un IUB. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav paredzēta. MK noteikumu projekts neietekmē pārvaldes funkcijas un institucionālo struktūru. |
| 3. | Cita informācija | Ar MK noteikumu projektu tiek pārdalīti TP līdzekļi, kas tiks izmantoti IUB papildus cilvēkresursu piesaistīšanai . |

Finanšu ministrs J.Reirs

Zandbergs, 67 095 532

Edgars.Zandbergs@fm.gov.lv

1. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [↑](#footnote-ref-1)